《松风萝·王丹麓有书怀词，索和却赠》
明代·钱肃润

当醉欲眠，遇饥求食，随缘最是便宜。羡尔高人无系，悠悠将任其之。

咫尺西湖，看白苏堤上，雨过红肥。松风一卧，不位蚁梦，定是柯棋。

觉后茫然有失，惟闻鹤怨猿啼，急起披衣。接洞箫舒啸，断送嗔痴。

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。